ઈશ્વરની પ્રાર્થના તો આપણે બધાં જ કરીએ છીએ. અનેક લોકો સેવા પૂજા કરતાં હોય છે. સેવા-પૂજા દરમિયાન દીપ દાન કે દીપ દર્શન પણ કરતાં હોય છે પણ સેવા પૂજાના કેટલાંક નિયમો છે. જે વિશે તમે નહિં જ જાણતા હોય. દિવો એ અગ્નિ છે. તે રીતે દિવા સામે કરેલી પૂજા એ અગ્નિની સાક્ષીએ કરેલી પૂજા ગણાય છે. તેનું ફળ આપવા ઈશ્વર બંધાયેલા છે. સેવા-પૂજા કરો ત્યારે ક્યારેક એક દિવો ન કરવો જોઈએ. હમેંશા બે દિવા કરવા જોઈએ. કારણ કે દિવો એ આત્માનું પ્રતિક છે. બે દિવા એ આત્મા અને પરમાત્માનું પ્રતિક છે. માટે આત્મા જાગૃત કરવા સાથે પરમાત્મા પણ તમારા પર આશિષ ઢોળે તે જરૂરી છે. આથી પૂજા સ્થાનમાં ઓછામાં ઓછા બે કે તેથી વધારે દિવા કરવા જોઈએ. જો તમે પાણિયારે દિવો કરતાં હોય તો ક્યારેય ફૂલ વાટનો દિવો ન કરવો જોઈએ. પાણિયારે દિવો હમેંશા બે આડી વાટનો જે આગળથી ભેગી અને પાછળથી છૂટી હોય તે રીતે કોડિયામાં ગોઠવીને દિવો કરવો જોઈએ.